[{"text_idx": "#000003", "text": "Alates 2008. aastast laulja Elias Bender R\u00f8nnenfelti eestvedamisel Kopenhaagenis tegutsenud Iceage\u2019i jaoks ei na\u0308i punkrock olevat lihtsalt kitarririfid ja nahktagid, vaid lausa elu ja surma ku\u0308simus. Nende looming on ha\u0308mar ja u\u0308lev, ta\u0308is viiteid Rootsi hardcore\u2019ist surematute punkhingede pa\u0308randini ning avangardjazzist Baudelaire\u2019i dekadentliku poeesiani. Vampiirlik glamuur, kirglikud va\u0308ljau\u0308tlemised ja maailma viimase rokenrolli tsirkuse mo\u0303o\u0303tu etteasted on toonud neile lepingu USA plaadima\u0308rgiga Matador, koosto\u0308o\u0308 popstaari Sky Ferreiraga ning ja\u0308a\u0308gitu poolehoiu pungi esiisadelt. Iggy Pop on o\u0308elnud, et Iceage on \u201eainus ta\u0308napa\u0308eva punkba\u0308nd, mis ko\u0303lab to\u0303eliselt ohtlikult\u201c ning Richard Hell on kirjutanud neist u\u0308listava essee, mille so\u0303nul on taanlaste muusika parim vo\u0303imalik ravi teismeea a\u0308ngile."}, {"text_idx": "#000004", "text": "Iceage\u2019i ko\u0303rge kriitikaskooriga diskograafias on neli ta\u0308ispikka albumit, neist viimane, \u201eBeyondless\u201c na\u0308gi ilmavalgust 2018. aastal. Ta\u0308navu kevadel on ba\u0308nd ilmutanud ajastutundliku singli \u201eLockdown Blues\u201c."}]